Foto’s: Tories wen in Brittanje | Maroela Media
Boris Johnson, leier van die Konserwatiewe Party, Vrydag in die vroeë oggendure in Uxbridge, Londen. (Foto: Kirsty Wigglesworth, AP)
Die Konserwatiewe Party (Tories) het Vrydagoggend die derde algemene verkiesing in Brittanje in die afgelope vier jaar met ŉ meerderheid gewen.
Die Britte het Donderdag na die stembusse gestroom in die verkiesing wat ook as die Brexit-verkiesing bekend gestaan het.
Sky News berig Boris Johnson, leier van die Konserwatiewe Party, het gesê dié oorwinning gee hom die mandaat om Brexit deur te voer wanneer hy as eerste minister na Downingstraat terugkeer.
BBC berig Jeremy Corbyn, leier van die Arbeidersparty, het gesê die party het ŉ teleurstellende uitslag gehad. Corbyn het ook aangedui dat hy nie weer die party in ŉ verkiesing sal lei nie.
Die Arbeidersparty se stem het met 8% afgeneem vergeleke met die algemene verkiesing in 2017. Die Konserwatiewe Party se stem het met 1% toegeneem.
Luidens voorspellings sal Johnson se party teen die tyd dat die finale uitslag bekend gemaak word, meer as 360 setels verseker het.
Jeremy Corbyn, leier van die Arbeidersparty, Donderdag by ‘n stemlokaal. (Foto: Thanassis Stavrakis, AP)
Dit plaas die Verenigde Koninkryk op koers om die Europese Unie op 31 Januarie 2020 te verlaat. Johnson se veldtog het een belofte aan die Britte gemaak: “Om Brexit gedoen te kry”.
“Ons moet nou verstaan watter aardbewing ons veroorsaak het … die manier waarop ons die politieke landskap verander het,” het Johnson gedurende die vroeë oggendure gesê.
Meningspeilings het reeds vroegoggend voorspel dat die party sou seëvier.
Die Britse pond het Donderdagoggend te midde van dié peilings skerp gestyg met die pond wat 1,3513 teenoor die Amerikaanse dollar en 1,2067 teenoor die euro verhandel het.
Fantastiese nuus. Selfs Pretoria is weer in sig. ANC julle tyd vir games loop uit.
Die melk afleweings man het die verkiesing gewen!
TENMINSTE probeer hy iets doen die ander partye praat net
Risko · 1 maand gelede
Wielspore, wat probeer jy sê. Die wereld is in veilige hande met Trump en Johnson in hierdie belangrike posisies. Beide goed geleerde mense met uitstekende waarde stelsel.
Ja toemaar, Wielspore – en tegelykertyd gesorg dat die britse pond versterk.
Nie sleg vir die melkman nie.
Dan moet jy net wag tot die posbode en die koerantjoggie bykom.
Die Europa-parlement is net ‘n boelie-bende.
‘n Land (met ‘n wettige regering) moet toegelaat word om sy eie koers te kies.
Britse kiesers is bietjie beter ingelig as hier by ons.
Hoera – Jipeeeeeeeee – Well done Engelse – geluk Boris my maat – skop dit liberals in die tanne
Go boris . Met die engelse uit eu gaan pole en ander lande volg . Dit gaan ons baie help met onderstening vir ons as minderhede hier.
@Risko – beide Trump en Johnson is doeners en drywers, maar oor die “uitstekende waardestelsels” weet Disselboom nie so mooi nie. Iemand het mos destyds toe Trump gekies is, geskryf dat Amerikaanse Christene maar hulle neuse toedruk en vir Trump gestem het. Dis goed dat die doeners en drywers wat nie alles polities-korrek hanteer nie, aan bewind kom, maar mens moet nie naïef wees oor leiers se sedes nie.
Disselboom. Glo jy is bewus van die jaloesie op Trump en Boris. Laat hul maar gerus regeer en hul onderskeie lande bestuur. Kyk na wat in hierdie eens vooruitstrewende land plaasvind. Beste ooit, sabotasie word voorgehou as rede vir krag tekorte. Nie dalk Staatskaping in al die bestuurskringe nie?
Die Britte het ‘n goeie keuse gemaak om vir Boris Johnson te stem.Nou kan die Britte hulle losmaak van die EU en hulle eie besluite neem want laasgenoemde hou die Britte gyselaar.